Magnus, Dei gracia episcopus Aboensis, vniuerso clero per diocesim nostram vbilibet constituto salutem in Domino sempiternam. Llicet prouida deliberacione felicis recordacionis b. Hemingus, episcopus Aboensis, jnter cetera que pro salutari ejusdem ecclesie ordinacione decreuit ac juxta canonicas sanctiones edicto perpetuo inhibuit, ne filij presbiterorum filiene cum parentibus morarentur et ne clerici, presertim infra sacros ordines constituti, sine sui ordinarii et capitulj licencia specialj extra diocesim se transferrent animo domicilium eligendi, destricte prohibuerit; quia tamen in obseruacione dictorum statutorum multi exhibent se rebelles et negligentes, in grave periculum animarum et dispendium ecclesie supradicte, nos, officii nostri debitum exequentes et inobediencium audatiam reprimere cupientes, prefata statuta, matura super hiis habita deliberacione cum venerabilj capitulo nostro, innouamus ac sub penis in eisdem contentis districte obseruari jubemus, preuaricatores eorum vltra penam pecuniariam iuxta exigenciam delicti excommvnicacionis sententia coercere cupientes, cum ecclesia non habeat vltra excommunicacionem maiorem publicam vindictam inferre et tamen iuxta canonum sanctiones crescente contumatia crescere debet et pena. Quapropter tenor prefatorum statutorum sequitur et est talis: Quia in jure cautum est (etc. Se Svartb., n:o 132). Aftrycket i Arw. Handl. af bisk. Hemmings påbud uppter emot det i Svartboken, sid. 85, följ. väsentligare olikheter: Svartb., rad 26: quem nupcie demonstrant, et in statutis Sabinensibus Arw. H.: quem legitime nupcie demonstrant, et in statuto Sabinensi – Svb., rad 27: late vniuersis Arw. H.: late sententie vniuersis – Svb., rad 35: quia illa bona Arw. H.: que bona – Svb., rad 28: distrahantur Arw. H.: distrahentur.